### Beslutningstema

Det skal besluttes, om forslag til Lokalplan nr. 199-410 for boligområde ved Timmelsvang i Toftlund skal sendes i 4 ugers offentlig høring.

### Sagsfremstilling

På baggrund af et ønske fra ejer af matrikel nr. 437b [adresse], Toftlund, om at fastlægge anvendelsesmulighederne til et boligområde med tæt-lav bebyggelse, har ejer fået udarbejdet et forslag til Lokalplan nr. 199-410 for boligområde ved Timmelsvang, Toftlund.

Lokalplanområdet omfatter et område på cirka 8.800 m² beliggende i det vestlige Toftlund.

Lokalplanen er udarbejdet på baggrund af et ønske fra grundejer om at udvikle området med boliger i form af tæt-lav boligbebyggelse, som klynge-, række- og dobbelthuse, hvorfor lokalplanforslaget fastlægger anvendelsen af området til boligformål med tæt-lav boligbebyggelse.

Lokalplanområdet har tidligere delvist været anvendt erhvervsmæssigt til tømmerhandlen og henstået med træbevoksning. Adgangen til ejendommen er delvist anlagt med have til brug for nabo matr. nr. 421. Dette haveareal fjernes i forbindelse med projektet efter aftale mellem parterne.

I forbindelse med udarbejdelse af planforslaget er der foretaget en screening i henhold til lov om miljøvurdering af planer og programmer og af konkrete projekter (VVM). Screeningen konkluderer, at de mulige tiltag ikke vurderes til at give anledning til miljøpåvirkninger, der skal undersøges nærmere i en miljøvurdering.

Lokalplanforslaget er i overensstemmelse med kommuneplanen og sendes derfor i offentlig høring i 4 uger.

### Lovgrundlag

Planloven

Lov om miljøvurdering af planer og programmer og af konkrete projekter

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | planforslaget sendes i offentlig høring i 4 uger, |
| at | forvaltningen bemyndiges til at vedtage lokalplanen administrativt, såfremt der ikke fremkommer bemærkninger under høringen, som medfører væsentlige ændringer af lokalplanens bestemmelser, og |
| at | indstillingen videresendes til Økonomiudvalget og Kommunalbestyrelsen. |

### Beslutning

Indstillingen anbefales.